b"\n_START_ARTICLE_\nZhao Jun\n_START_SECTION_\nResultats destacats en competici\xc3\xb3\n_START_PARAGRAPH_\nVa aconseguir la seva primera norma de GM el febrer de 2004 a l'Aeroflot Open jugat a Moscou on va fer 5 punts de 9 (amb una performance de 2613). La segona norma la va aconseguir a l'abril de 2004 al Campionat de la Xina per equips mascul\xc3\xad a Jinan on va fer 7 punts de 10 (amb una performance de 2652). La tercera norma la va aconseguir el novembre de 2004 al Campionat del M\xc3\xb3n juvenil a Kochi on fou tercer amb 9\xc2\xbd punts de 13 (amb una performance de 2633)._NEWLINE_Va competir a la Copa del M\xc3\xb3n de 2007, on va eliminar Pendyala Harikrishna a la primera ronda, per\xc3\xb2 llavors fou eliminat del torneig en perdre contra Liviu-Dieter Nisipeanu a la segona ronda._NEWLINE_El gener de 2015 va guanyar el 90\xc3\xa8 Torneig Hastings amb una puntuaci\xc3\xb3 de 8/9, un punt d'avantatge respecte als segons classificats. El 2015 fou cinqu\xc3\xa8 al Campionat de la Xina. El setembre de 2015 va participar en la Copa del M\xc3\xb3n de 2015 on fou eliminat a la primera ronda per Ian Nep\xc3\xb3mniasxi."